Document ID: /roh_data/filtered/fineweb-2-filterrobots_roh.jsonl.gz/56902

La regenza grischuna ha approvà la dumonda che l’instituziun purtadra da l’Academia Engiadina ha inoltrà – per pudair sanar la fatschada ed il tetg dal bajetg. Ed il chantun surpiglia var trais quarts dals custs totals da radund 2,2 milliuns francs.
La Chesa Naira è dapi il 1997 en funcziun sco chasa da scola. Sco il chantun scriva, sajan las plattas da plattamorta natirala che servan sco mantè da fatschada donnegiadas tras l’influenza da l’ambient. Ed er il tetg plat haja plirs donns.